Valsts sabiedrība ar ierobežotu atbildību

**TRAUMATOLOĢIJAS UN ORTOPĒDIJAS SLIMNĪCA**

Duntes ielā 22, Rīgā, LV-1005

|  |  |
| --- | --- |
|  | APSTIPRINĀTSar 2018. gada 14. decembraVSIA “Traumatoloģijas un ortopēdijas slimnīca” iepirkuma komisijas sēdes protokolu Nr. 01-8.2/65 |

NOLIKUMS

Iepirkuma procedūrai

**„Funkcionālo pacientu gultu ar galdiņiem iegāde 25 gab. un atsevišķi pacientu ēdināšanas galdiņu ar paceļamu un regulējamu, rotējošu virsmu iegāde”,**

identifikācijas Nr. VSIA TOS 2018/35MP

1. **Pasūtītājs** ir:

Valsts sabiedrība ar ierobežotu atbildību „Traumatoloģijas un ortopēdijas slimnīca”, reģistrācijas Nr. 40003410729, adrese – Duntes 22, Rīga, LV-1005 (turpmāk - Slimnīca).

1. Iepirkuma procedūru organizē un realizē ar VSIA “Traumatoloģijas un ortopēdijas slimnīca” valdes priekšsēdētājas 2018. gada 14. decembra rīkojumu Nr. 01‑6/162 apstiprināta Iepirkuma komisija.
2. Iepirkuma procedūras nolikums un tā pielikumi izstrādāti saskaņā ar Publisko iepirkumu likuma 9. pantu.
3. Par iepirkuma pretendentu var būt piegādātājs, kurš iesniedzis piedāvājumu šajā iepirkuma procedūrā. Piegādātājs - fiziska vai juridiska persona, šāda personu apvienība jebkurā to kombinācijā, kas attiecīgi piedāvā tirgū sniegt pakalpojumu vai piegādāt preci.
4. Finansēšanas avots – Slimnīcas budžeta līdzekļi.
5. **Iepirkuma priekšmets –** funkcionālo pacientu gultu ar galdiņiem iegāde 25 gab. un atsevišķi pacientu ēdināšanas galdiņu ar paceļamu un regulējamu, rotējošu virsmu iegāde (turpmāk – prece), saskaņā ar tehniskās specifikācijas prasībām, kas pievienotas Nolikuma **pielikumā Nr. 2**.
6. **CPV kods: 33192000-2 (medicīniskās mēbeles).**
7. Pretendents piedāvājumu var iesniegt par visu iepirkuma priekšmetu, pilnā apjomā un vienā variantā.
8. Pasūtītājs piešķir iepirkuma līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā cenu. Par saimnieciski visizdevīgāko piedāvājumu atzīst to piedāvājumu, kurš atbilst nolikuma un tehnisko specifikāciju prasībām, un kura cena ir viszemākā.
9. **Līguma izpildes vieta** ir valsts sabiedrība ar ierobežotu atbildību “Traumatoloģijas un ortopēdijas slimnīca”, Rīgā, Duntes ielā 22. Ar iepirkuma procedūras uzvarētāju Pasūtītājs slēgs iepirkuma līgumu par preču piegādi.

# Piedāvājumu iesniegšana:

* 1. Piedāvājumus jāiesniedz personīgi vai jānosūta pa pastu slēgtā aizzīmogotā aploksnē ar norādi:

Iepirkuma procedūra: **„Funkcionālo pacientu gultu ar galdiņiem iegāde 25 gab. un atsevišķi pacientu ēdināšanas galdiņu ar paceļamu un regulējamu, rotējošu virsmu iegāde”.**

iepirkuma identifikācijas Nr. VSIA TOS 2018/35MP.

Adrese: Duntes iela 22, Rīgā, LV-1005

Pretendenta nosaukums un adrese.

Atzīme: “Atvērt tikai iepirkuma komisijas klātbūtnē”.

* 1. Ieinteresētais piegādātājs nodrošina piedāvājuma saņemšanu līdz 12.1. punktā minētā termiņa beigām neatkarīgi no piedāvājuma iesniegšanas vai nosūtīšanas veida.
	2. Iepirkuma komisija pieņem tikai tādu piedāvājumu, kas noformēts tā, lai piedāvājumā iekļautie dati būtu aizsargāti un iepirkuma komisija varētu pārbaudīt tā saturu tikai pēc piedāvājumu iesniegšanas termiņa beigām (slēgtā iepakojumā).
	3. Ja attiecībā uz iepirkuma priekšmetu vai atsevišķām tā daļām nepieciešams ievērot komercnoslēpumu, pretendents to skaidri norāda piedāvājumā. Piedāvājuma lapām, kas satur šāda rakstura informāciju, jābūt marķētām ar atzīmi “KONFIDENCIĀLI”. Pasūtītājs, paziņojot par līguma slēgšanu un informējot pretendentus, šo informāciju neatklāj. Šajā punktā minētā prasība neattiecas uz informāciju, kas ir vispārpieejama saskaņā ar Publisko iepirkumu likumu un citiem normatīvajiem aktiem.
1. **Piedāvājuma iesniegšanas vieta:**
	1. Piedāvājums jāiesniedz līdz **2019. gada 02. janvārim plkst. 11:00** VSIA “Traumatoloģijas un ortopēdijas slimnīca”, Duntes ielā 22, Rīgā, LV-1005, pretendentam ierodoties personīgi (administratīvā korpusa 2. stāvā), vai nosūtot pa pastu.
	2. Pretendentam jāiesniedz piedāvājums par tehniskā specifikācijā norādīto iepirkuma priekšmetu vienu, vairākām vai visām daļām pilnā apjomā.
	3. Piedāvājumi, kuri nav iesniegti noteiktajā kārtībā vai iesniegti pēc norādītā piedāvājumu iesniegšanas termiņa beigām, netiek pieņemti un tiek atgriezti iesniedzējam atpakaļ neatvērti.
	4. Piedāvājumi, kas iesniegti nolikumā noteiktajā kārtībā, netiek atdoti atpakaļ pretendentiem.
	5. Ja aploksne nav noformēta atbilstoši 11. punkta prasībām, iepirkuma komisija neuzņemas atbildību par tās nesaņemšanu noteiktajā laikā vai pirmstermiņa atvēršanu.
	6. Pretendents pilnībā sedz piedāvājuma sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no iepirkuma procedūras rezultāta.
	7. Pēc piedāvājuma iesniegšanas termiņa beigām pretendents iesniegto piedāvājumu grozīt nevar.
	8. Pirms piedāvājumu iesniegšanas termiņa beigām pretendents var grozīt vai atsaukt iesniegto piedāvājumu.
	9. Piedāvājuma grozījumi vai atsaukums jāiesniedz rakstiski līdz piedāvājumu iesniegšanas termiņa beigām, nodrošinot, lai grozījumi vai atsaukums tiktu saņemts nolikumu 12.1. punktā norādītajā adresē ne vēlāk kā līdz 12.1. punktā minētajam datumam un laikam, slēgtā aploksnē. Uz aploksnes jābūt 11. punktā norādītai informācijai un papildu norādei "GROZĪJUMI" vai "ATSAUKUMS".
	10. Atsaukumam ir bezierunu raksturs un tas izslēdz pretendenta turpmāku dalību šajā iepirkumā.

**Piedāvājumu atvēršana**

1. Piedāvājumu atvēršana:
	1. Piedāvājumi tiks atvērti **2019. gada 02. janvārī plkst. 11:00**, VSIA „Traumatoloģijas un ortopēdijas slimnīca”, Duntes ielā 22, Rīgā (administratīvā korpusa 2. stāvā) **slēgtā sanāksmē**.
	2. Uzsākot iepirkuma procedūru, iepirkuma komisijas locekļi ir parakstījuši apliecinājumu, ka nav tādu apstākļu, kuru dēļ varētu uzskatīt, ka viņš ir ieinteresēts konkrēta pretendenta izvēlē vai darbībā vai, ka viņš ir saistīts ar pretendentiem Publisko iepirkumu likuma (turpmāk – PIL) 25.panta pirmās un otrās daļas izpratnē. Ja šāds apliecinājums nav parakstīts, komisijas loceklis nedrīkst piedalīties turpmākajā komisijas darbā.
	3. Piedāvājuma atvēršana tiek protokolēta, kurā norāda pretendenta nosaukumu, piedāvājuma iesniegšanas laiku, piedāvāto cenu un citas ziņas, kas raksturo piedāvājumu.
	4. Kad iepirkuma procedūras Nolikumā noteiktajā termiņā iesniegtais piedāvājums atvērts, piedāvājuma atvēršanas sanāksmi slēdz. Pēc pretendenta pieprasījuma, 3 (trīs) darba dienu laikā pēc piedāvājuma atvēršanas sanāksmes, Pasūtītājs izsniedz pretendentam šīs sanāksmes protokola kopiju.

**Kontaktpersonas:**

1. Par iepirkuma procedūras nolikumu - galvenā iepirkumu speciāliste Vineta Vīksna, Duntes iela 22, Rīga, tālr. 67399248, fakss 67392348, e-pasts Vineta.Viksna@tos.lv, par tehnisko specifikāciju – galvenā māsa Ilze Neparte, tel. 67399234, ilze.neparte@tos.lv.
2. **Prasības pretendentam dalībai iepirkuma procedūrā:**
	1. Visi pretendenti piedalās iepirkuma procedūrā uz vienādu noteikumu un vienlīdzības pamata, kā arī balstoties uz atklātības, brīvas konkurences, samērīguma un savstarpējas atzīšanas principiem.
	2. Pasūtītājs **izslēdz** Pretendentu no dalības iepirkumā jebkurā no šādiem gadījumiem:
		1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;
		2. ir konstatēts, ka **piedāvājumu iesniegšanas termiņa pēdējā dienā** vai **dienā, kad pieņemts lēmums par iespējamu iepirkuma līguma slēgšanas tiesību piešķiršanu**, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā, valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;
		3. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu Publisko iepirkumu likuma [25. panta](https://likumi.lv/doc.php?id=287760#p25) pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;
		4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi 15.2.1.-15.2.3. punktu nosacījumi.
		5. pretendents ir ārzonā reģistrēta juridiskā persona vai personu apvienība.
	3. 15.2.1., 15.2.2. un 15.2.3. punktā minēto apstākļu esamību pasūtītājs pārbauda tikai attiecībā uz pretendentu, kuram būtu piešķiramas līguma slēgšanas tiesības atbilstoši noteiktajām prasībām un kritērijiem.
3. **Prasības pretendentu piedāvājuma noformējumam un iesniegšanas kārtībai**
	1. Piedāvājums sastāv no šādām daļām:
		1. pretendenta atlases dokumenti;
		2. tehniskais – finanšu piedāvājums (tehniskā specifikācija-tehniskā un finanšu piedāvājuma forma);
	2. Visi ar pretendenta **atlasi saistītie dokumenti** jāiesniedz datordrukā, latviešu valodā ar satura rādītāju. Dokumenti jānoformē saskaņā ar 04.09.2018. noteikumu Nr. 558 "Dokumentu izstrādāšanas un noformēšanas kārtība" un 06.05.2010. likumu "Dokumentu juridiskā spēka likums". Lapām jābūt numurētām un cauršūtām tā, lai tās nebūtu iespējams atdalīt. Uz pēdējās lapas cauršūšanai izmantotā diega gali nostiprināmi ar pārlīmētu lapu, kurā norādīts cauršūto lapu skaits, ko ar savu parakstu un pretendenta zīmogu apliecina uzņēmuma vadītājs vai tā pilnvarotā persona.
	3. Visi ar pretendenta **tehnisko piedāvājumu un finanšu piedāvājumu** saistītie dokumenti jāiesniedz datordrukā, latviešu valodā ar satura rādītāju. Dokumenti jānoformē saskaņā ar 04.09.2018. noteikumu Nr. 558 "Dokumentu izstrādāšanas un noformēšanas kārtība" un 06.05.2010. likumu "Dokumentu juridiskā spēka likums". Lapām jābūt numurētām un cauršūtām tā, lai tās nebūtu iespējams atdalīt. Uz pēdējās lapas cauršūšanai izmantotā diega gali nostiprināmi ar pārlīmētu lapu, kurā norādīts cauršūto lapu skaits, ko ar savu parakstu un pretendenta zīmogu apliecina uzņēmuma vadītājs vai tā pilnvarotā persona.
	4. Iesniedzot dokumentu kopijas, katra dokumenta kopija pretendentam jāapliecina normatīvajos aktos noteiktajā kārtībā. Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.
	5. Iepirkuma komisijai ir tiesības pieprasīt paskaidrojošu informāciju par iesniegtajiem pretendentu piedāvājumiem, kā arī pieprasīt pretendentam uzrādīt iesniegto dokumentu kopiju oriģinālus. Ja pretendents nesniedz pieprasīto informāciju, komisija ņem vērā to informāciju un dokumentus, kas ir tās rīcībā.

**Pretendenta atlases dokumenti**

1. Pretendenta **pieteikums** iepirkuma procedūrai (saskaņā ar pielikumu Nr. 1). Pieteikumu paraksta pretendentu pārstāvēt tiesīgā persona (atbilstoši ierakstiem komercreģistrā) vai tā pilnvarotas personas (pievienojot attiecīgu pilnvaru). Ja piedāvājumu kā pretendents iesniedz personu apvienība, tad pieteikumu paraksta visas personas, kas iekļautas apvienībā, un pieteikumā norāda personu, kura pārstāv personu apvienību iepirkuma procedūrā, kā arī norāda katras personas atbildības apjomu;
2. Piedāvātās preces **EK atbilstības deklarācijas kopija** un **CE sertifikāta kopija** vai piedāvātās preces ražotāja izsniegts apliecinājums, ka prece atbilst ES normatīvo aktu prasībām.
3. Lai pārbaudītu, vai pretendents, kuram būtu piešķiramas līguma slēgšanas tiesības, nav izslēdzams no dalības iepirkumā nolikuma 15.2.1., 15.2.2. vai 15.2.5. punktā minēto apstākļu dēļ, Pasūtītājs:

1) **attiecībā uz pretendentu** (neatkarīgi no tā reģistrācijas valsts vai pastāvīgās dzīvesvietas), izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:

a) par 15.2.1. un 15.2.5. punktā minētajiem faktiem — no Uzņēmumu reģistra,

b) par 15.2.2. punktā minēto faktu — no Valsts ieņēmumu dienesta un Latvijas pašvaldībām.

Pasūtītājs minēto informāciju no Valsts ieņēmumu dienesta un Latvijas pašvaldībām ir tiesīgs saņemt, neprasot pretendenta piekrišanu;

2) **attiecībā uz ārvalstī reģistrētu vai pastāvīgi dzīvojošu pretendentu** papildus pieprasa, lai tas iesniedz attiecīgās ārvalsts kompetentās institūcijas izziņu, kas apliecina, ka uz to neattiecas 15.2. punktā noteiktie gadījumi. Termiņu izziņu iesniegšanai pasūtītājs nosaka ne īsāku par 10 darba dienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, Pasūtītājs to izslēdz no dalības iepirkumā.

Izziņas un citus dokumentus, kurus šajā likumā noteiktajos gadījumos izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

1. Pasūtītājs izslēdz pretendentu no turpmākās dalības iepirkumā, kā arī neizskata pretendenta piedāvājumu, ja pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju.

**Tehniskais un finanšu piedāvājums**

Tehnisko piedāvājumu pretendents sagatavo saskaņā ar Tehnisko specifikāciju – tehniskā piedāvājuma formu (**pielikums Nr. 2**), iesniedzot attiecīgas piedāvātās preces ražotāja brošūru vai norādot interneta vietni, kur Pasūtītājs var iegūt informāciju par pretendenta piedāvāto preci.

1. Finanšu piedāvājumu pretendents sagatavo saskaņā ar Finanšu piedāvājuma formu (**pielikums Nr.3**). Finanšu piedāvājumā jānorāda:
	1. cena, kas izteikta Latvijas naudas vienībā – *euro* (EUR);
	2. piedāvātā preces cena bez PVN un ar PVN, piedāvājuma kopējā cena bez PVN un ar PVN;
	3. cenā jābūt iekļautām pilnīgi visām izmaksām, atlaidēm, kā arī visiem nodokļiem (izņemot PVN) un nodevām, ja tādas ir paredzētas, kas saistītas ar preču piegādi.
2. Pretendents var iesniegt tikai vienu finanšu piedāvājuma variantu, iekļaujot tajā visus izdevumus, kas saistīti ar preču piegādi.

**Piedāvājuma derīguma termiņš**

1. Piedāvājumam jābūt spēkā 30 kalendārās dienas no piedāvājuma iesniegšanas termiņa beigām.

**Pretendentu atlase, tehnisko piedāvājumu atbilstības pārbaude un piedāvājumu vērtēšana**

1. Pretendenta atlasi, tehniskā piedāvājuma atbilstības pārbaudi un finanšu piedāvājuma vērtēšanu iepirkuma komisija veic slēgtā sanāksmē.
2. Iepirkuma komisija ir tiesīga prasīt pretendentiem sniegt papildus paskaidrojumus, uzdot jautājumus rakstiski un tādā pašā veidā saņemt atbildi, ja tas nepieciešams pretendentu atlasei, tehnisko piedāvājumu atbilstības pārbaudei, piedāvājumu salīdzināšanai, kā arī lūgt iesniegt preču paraugus 5 (piecu) dienu laikā no lūguma-pieprasījuma nosūtīšanas dienas. **Ja Preces aprobācijas laikā tiek konstatēta Preces neatbilstība Tehniskajā piedāvājumā norādītajai informācijai vai Tehniskajai specifikācijai vai nav savietojama ar Pasūtītāja rīcībā esošām iekārtām un/ vai aprīkojumu, Iepirkuma komisija izslēdz pretendentu no dalības iepirkumā.**

**Aritmētisko kļūdu labošana**

1. Piedāvājumu vērtēšanas laikā iepirkuma komisija pārbauda, vai piedāvājumā nav aritmētisku kļūdu. Ja komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu komisija 3 (trīs) darba dienu laikā paziņo pretendentam, kura pieļautās kļūdas labotas. Vērtējot finanšu piedāvājumu, komisija ņem vērā labojumus.

**Iepirkuma procedūras izbeigšana vai pārtraukšana**

1. Pasūtītājs ir tiesīgs pārtraukt iepirkumu un neslēgt līgumu, ja tam ir objektīvs pamatojums.
2. Iepirkuma procedūru var pārtraukt jebkurā no iepirkuma procedūras norises posmiem no procedūras izsludināšanas brīža līdz līguma noslēgšanas brīdim.

**Informācijas apmaiņa**

1. Ja piegādātājs ir laikus pieprasījis papildu informāciju par iepirkuma nolikumā iekļautajām prasībām, pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Papildu informāciju pasūtītājs nosūta piegādātājam, kas uzdevis jautājumu, un vienlaikus ievieto šo informāciju vietā, kur ir pieejams iepirkuma nolikums, norādot arī uzdoto jautājumu.
2. Pretendentam ir pienākums sekot līdzi publicētajai informācijai pasūtītāja mājas lapā [www.tos.lv](http://www.tos.lv) attiecībā uz iepirkumu. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja Pasūtītāja mājas lapā.

**Informācija par līgumu un tā noslēgšanu**

1. **Iepirkuma līguma slēgšana:**
	1. Pamatojoties uz iepirkuma komisijas lēmumu, Pasūtītājs nosūta pretendentam, kura piedāvājums atzīts par uzvarētāju, uzaicinājumu noslēgt līgumu (pielikums Nr.4).
	2. Desmit darba dienu laikā pēc tam, kad stājas spēkā iepirkuma līgums vai tā grozījumi, pasūtītājs savā pircēja profilā ievieto attiecīgi iepirkuma līguma vai tā grozījumu tekstu, atbilstoši normatīvajos aktos noteiktajai kārtībai, ievērojot komercnoslēpuma aizsardzības prasības. Iepirkuma līguma un tā grozījumu teksts ir pieejams pircēja profilā vismaz visā iepirkuma līguma darbības laikā, bet ne mazāk kā 36 mēnešus pēc iepirkuma līguma spēkā stāšanās dienas.
2. Uzvarējušam pretendentam iepirkuma līgums ir jānoslēdz ar Pasūtītāju ne vēlāk, kā 10 (desmit) darba dienu laikā pēc pasūtītāja uzaicinājuma par līguma noslēgšanu brīža. Ja šajā punktā minētajā termiņā pretendents neparaksta iepirkuma līgumu, tas tiek uzskatīts par pretendenta atteikumu slēgt iepirkuma līgumu.
3. Ja izraudzītais Pretendents atsakās slēgt līgumu ar Pasūtītāju, Pasūtītājs pieņem lēmumu slēgt līgumu ar nākamo pretendentu, kurš piedāvājis zemāko cenu, vai pārtraukt procedūru, neizvēloties nevienu piedāvājumu. Ja pieņemts lēmums slēgt līgumu ar nākamo pretendentu, kurš piedāvājis zemāko cenu, bet tas atsakās līgumu slēgt, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.

**Citi noteikumi**

1. Visi izdevumi, kas saistīti ar iepirkuma procedūras piedāvājuma sagatavošanu un iesniegšanu, jāsedz pretendentam.
2. Iepirkuma procedūras nolikums sastādīts latviešu valodā. Nolikums sastāv no Nolikuma teksta uz 6 lapām un 4 pielikumiem, kas ir šī Nolikuma neatņemamas sastāvdaļas:

Pielikums Nr. 1 – Pretendenta pieteikums iepirkuma procedūrai;

Pielikums Nr. 2 – Tehniskā specifikācija – tehniskā piedāvājuma forma;

Pielikums Nr. 3 – Finanšu piedāvājuma forma;

Pielikums Nr. 4 – Iepirkuma līguma forma.

Iepirkuma komisijas priekšsēdētāja I. Rantiņa

**Pielikums Nr. 1**

Iepirkuma procedūra

**„Funkcionālo pacientu gultu ar galdiņiem iegāde 25 gab. un atsevišķi pacientu ēdināšanas galdiņu ar paceļamu un regulējamu, rotējošu virsmu iegāde”**

Iepirkuma identifikācijas Nr. VSIA TOS 2018/35MP

**PIETEIKUMS iepirkuma procedūrai**

|  |  |
| --- | --- |
| **Uzņēmuma nosaukums**: |  |
| **Reģistrācijas Nr.** |  |
| **Amatpersona**: |  |

*(amatpersonas ieņemamais amats, vārds, uzvārds, )*

**Ar šī pieteikuma iesniegšanu:** piesakās piedalīties iepirkuma procedūrā **„Funkcionālo pacientu gultu ar galdiņiem iegāde 25 gab. un atsevišķi pacientu ēdināšanas galdiņu ar paceļamu un regulējamu, rotējošu virsmu iegāde”** (iepirkuma identifikācijas Nr. VSIA TOS 2018/35MP), ko rīko Pasūtītājs – valsts sabiedrība ar ierobežotu atbildību ***“Traumatoloģijas un ortopēdijas slimnīca”,*** reģistrācijas Nr. 40003410729, juridiskā adrese Duntes iela 22, Rīga, LV-1005, un apliecinām, ka:

1. ka pretendenta saimnieciskā darbība nav apturēta vai pārtraukta;
2. ka visa piedāvājumā sniegtā informācija un ziņas ir patiesas;
3. apņemamies piegādāt preci saskaņā ar tehnisko specifikāciju, kā arī pretendenta kvalifikācija un tā piedāvājums atbilst Nolikumā norādītajām prasībām iepirkuma priekšmetam;
4. ka esam iepazinušies un piekrītam pievienotā iepirkuma līguma projektam un esam gatavi līguma tiesību piešķiršanas gadījumā noslēgt līgumu ar Pasūtītāju saskaņā ar pievienotā Līguma projekta tekstu;
5. (pretendenta nosaukums) atbilst \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (mazā vai vidējā uzņēmuma[[1]](#footnote-1)) kritērijiem.

**Informācija, kas pēc Pretendenta domām ir uzskatāma par komercnoslēpumu, ierobežotas pieejamības vai konfidenciālo informāciju, atrodas pretendenta piedāvājuma \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ lappusē.**

Paraksts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_\_\_\_\_\_\_/

 *(uzņēmuma (uzņēmējsabiedrības) vadītājs vai pilnvarotais pārstāvis)*

 Z.v.

|  |  |
| --- | --- |
| **Uzņēmuma adrese** |  |
| Telefons, fakss, e-pasta adrese: |  |
| Uzņēmuma bankas rekvizīti: |  |

2018.gada \_\_\_\_\_\_. \_\_\_\_\_\_\_\_\_\_\_\_\_\_\_\_

**Pielikums Nr.2**

**Iepirkuma procedūras**

**„Funkcionālo pacientu gultu ar galdiņiem iegāde 25 gab. un atsevišķi pacientu ēdināšanas galdiņu ar paceļamu un regulējamu, rotējošu virsmu iegāde”**

**Identifikācijas Nr. VSIA TOS 2018/35MP**

**TEHNISKĀ SPECIFIKĀCIJA –TEHNISKĀ PIEDĀVĀJUMA FORMA**

**Iepirkuma priekšmets**

1. **pozīcija:** slimnīcas gulta.

**Produkta nosaukums un pielietojuma mērķis:** paredzēta profesionālai praktiskai lietošanai intensīvas un augstas slodzes apstākļos.

**Produkta balsta un ritošās, rotējošās konstrukcijas materiāla prasības:**

1. viegli attīrāms no bioloģiska, ķīmiska (medikamentu krāsviela) un sadzīves piesārņojuma;
2. paredzēts mehāniskai un manuālai tīrīšanai, izmantojot augsta spiediena ūdens strūklu un/ vai mitru drānu;
3. izturīgs ilgtermiņā pret sadzīves ķīmiskiem mazgāšanas līdzekļiem un virsmu dezinfekcijas (arī ar augstu alkoholu % saturošiem) līdzekļiem.

**Produkta atbalsta virsmas un konstrukcijas pārklājuma apdare:**

1. izturīgas balsta daļas, ergonomiski izgatavotas, nedeformējas, nemaina formu ilgstošas un intensīvas ekspluatācijas apstākļos, no videi un cilvēka organismam droša, nedegoša materiāla, aizdegšanās gadījumā neuzliesmo, degot nerada elpošanas orgāniem toksiskus, kodīgus dūmus, nesatur cilvēka veselībai kaitīgas un bīstamas vielas;
2. visām metāla konstrukcijām epoksīd-pulverkrāsojuma pārklājums;
3. gultas konstrukcijas krāsa saskaņota ar pasūtītāju, galvgalim un kājgalim saskaņota krāsa ar gultas kopējo konstrukciju.

**Produkta daudzums:**

gultas - 25 gab.

gultas pagarinājumi – 2 gab.

gultas drošības sānu malu stiprinājumi – 5 pāri.

Pacienta celšanās atbalsta stienis – 25 gab.

Pacienta celšanās atbalsta stieņa trijstūrveida atbalsta iekare – 25 gab.

Infūzijas statīvs (ar fiksācijas mehānismu ievietošanai) – 25 gab.

**Pretendentam ir jāpiedāvā šāda komplektācija, iekļaujot to produkta cenā:**

|  |  |  |  |
| --- | --- | --- | --- |
|  Produkts | Produkta komplektācija un tehniskais apraksts |  |  |
| Slimnīcas gulta |  | Gultas pašmasa (ieskaitot riteņus)  | no 110 kg līdz 115 kg |  |
|  | Gultas rāmis | tērauds, krāsots ar epoksīd-pulverkrāsu |  |
|  | Gultas celtspēja  | ne mazāk kā 220 kg visās guļvirsmas vietās |  |
|  | Gultas guļvirsmas platforma  | 4 sekcijas |  |
|  | Gultas guļvirsmas platforma īpaši izturīga, ABS termoplastmasa | ABS termoplastmasas platforma konstrukcija plaknē ar atverēm, lai nodrošinātu gaisa cirkulāciju. Virsmas materiāls apstrādāts ar antibakteriālu pārklājumu BioCote, (vai līdzvērtīgu (ekvivalentu), alternatīvu antibakteriālu pārklājumu). Fiksācijas vietās noturīga. Ir iespēja katru sekciju noņemt atsevišķi |  |
|  | Guļvirsmas platformas augstums  | 420 ±5mm |  |
|  | Guļvirsmas platformas slīpuma leņķa regulācija | Manuāla, ar „pneimo” mehānismu: muguras sekcija 70°±1°, kāju sekcija 25°±1°, pacienta pacelšanas mehānisms ar atbalsta punktiem katrā gulvirsmas stūrī |  |
|  | Gultas platformu kustība | Muguras sekcija: tās pacelšanas laikā nobīde ir 11cm ±0,5cm |  |
|  | Gultas augstuma un 4 sekciju regulēšana  | Manuāla, ar hidraulisku vai pneimatisku mehānismu no 42 ±5mm līdz 80 ±5mm  |  |
|  | Guļvirsmas izmērs  | 2000 ±5mm x 840 ±5mm  |  |
|  | Gultas ārējais izmērs | 2180 ±5mm x 930 ±5mm |  |
|  | Drošības aizsragriņķi katrā gultas stūrī (4 gabali) | Horizontāli stūru „riņķi” ar augstu lietošanas intensitāti un triecienu izturību |  |
|  | Gultas pagarinājums | Noņemami gultas pagarinājuma gali. Matrača platformu iespējams pagarināt abās pusēs, katrā par 250 ±2mm  |  |
|  | Vieta un fiksācijas mehānisms infūzijas statīva ievietošanai | Statīvs integrējams gultas rāmja katrā no četriem stūriem, statīvs, metāls, krāsots ar epoksīd-pulverkrāsojumu un četriem āķiem |  |
|  | Drošības sānu malu stiprinājumi,  | Vertikāli nolaižamas viendaļīgas sānu margas, stiprināmas vienādi katrā gultas pusē. Materiāls – tērauds, krāsots ar epoksīd-pulverkrāsojumu |  |
|  | Pacienta celšanās atbalsta stienis  | Celtspēja 75 kg |  |
|  | Pacienta celšanās atbalsta stieņa trijstūrveida atbalsta iekare | Ergonomisks trijstūris, kravnesība 75 kg |  |
|  | Riteņi  | Ø 150 mm, bloķējami ar kājas sviru –taisnvirziena un centrālā visu riteņu bloķēšana |  |

1. **pozīcija:** slimnīcas pacientu skapītis (komplektācijā ar gultu).

**Produkta nosaukums un pielietojuma mērķis: p**aredzēts profesionālai praktiskai lietošanai intensīvas slodzes apstākļos.

**Produkta balsta un ritošās, rotējošās konstrukcijas materiāla prasības:**

1. skapītis ar vienu atvilkni, vienu divplauktu sekciju, vienām durvīm un rotējošu, paceļamu - nolaižamu papildus platformu;
2. īpaši izturīgs visu galdiņa virsmu materiāls, pret triecieniem, abrāziju, karstumu, mitrumu;
3. viegli attīrāms no piesārņojuma. Paredzēts manuālai tīrīšanai, izmantojot mitru drānu. Izturīgs ilgtermiņā pret sadzīves ķīmiskiem mazgāšanas līdzekļiem un virsmu dezinfekcijas (arī ar augstu % alkoholu saturošiem) līdzekļiem.

**Produkta atbalsta virsmas un konstrukcijas pārklājuma apdare:**

1. izturīgas balsta daļas, ergonomiski izgatavotas, nedeformējas, nemaina formu ilgstošas un intensīvas ekspluatācijas apstākļos, no videi un cilvēka organismam droša, nedegoša materiāla, aizdegšanās gadījumā neuzliesmo, degot nerada elpošanas orgāniem toksiskus, kodīgus dūmus, nesatur cilvēka veselībai kaitīgas un bīstamas vielas;
2. visām metāla konstrukcijām pulverkrāsojuma pārklājums;
3. konstrukcijas krāsa saskaņota ar pasūtītāju.

**Produktu daudzums:** 25 gab.

**Pretendentam ir jāpiedāvā šāda komplektācija, iekļaujot to produkta cenā:**

|  |  |
| --- | --- |
|  Produkts | Produkta komplektācija un tehniskais apraksts |
| Slimnīcas pacientu gultas skapītis |  | Galdiņa konstrukcija | ar epoksīd-pulverkrāsu krāsotas tērauda loksnes pārklātas ar kompaktu laminātu |
|  | Galdiņa konstrukcija | konstrukcijā integrēti 2 gab.1,5L ūdens PET pudeļu turētāji |
|  | Galdiņa virsmas pamata platforma | ar epoksīd-pulverkrāsu krāsotas tērauda loksnes pārklātas ar kompaktu laminātu |
|  | Galdiņa virsmas pamata platformas izmērs | garums 620±3mm platums 490 ±3mm |
|  | Galdiņa augstums  | 730 ±3mm |
|  | Atvilkne | divpusēji lietojama, atverama no galdiņa abām pusēm (priekšas un aizmugures) |
|  | Atvilknes furnitūra | Pamata konstrukcijā integrēti atvēršanas rokturi |
|  | Plaukts | viena šķērsdalījuma sekcija |
|  | Galdiņa durvis | divpusēji lietojama, atverama no abām pusēm |
|  | Galdiņa furnitūra | integrēti rokturi |
|  | Galdiņa durvju stiprinājuma mehānisms | eņģu mehānisms ar 185° ±3mm atvēršanu |
|  | Galdiņa konstrukcijas pamatne | perforēta, lai nodrošinātu gaisa cirkulāciju |
|  | Galdiņa papildvirsmas platforma | ABS termoplastika ar uz augšu uzliektām 3±1mm visām malām |
|  | Galdiņa papildvirsmas platformas izmērs | garums 620±3mm platums 490 ±3mm |
|  | Galdiņa papildvirsmas platformas rotācija | rotācija 185°±3mm |
|  | Galdiņa papildvirsmas platformas stiprinājuma kostrukcija | šarnīrveida |
|  | Galdiņa papildvirsmas platformas stiprinājuma konstrukcijas pacelšana un nolaišana | manuāla, augstums no 900mm±3mm līdz 1100mm±3mm |
|  | Riteņi ar drošības bamperi katrā gultas stūrī (4 gabali) | 4 dubultriteņi, Ø 50mm, ar horizontālu stūru „riņķi” ar augstu lietošanas intensitāti un triecienu izturību. |

**Piedāvājumam klāt jāpievieno:**

* + - 1. uzskates materiāli - tipogrāfiski drukāta ražotāja brošūra, kurā norādīti visi augstāk minētie preces parametri vai arī jānorāda konkrēta interneta adrese, kur iepirkuma komisija var iepazīties ar detalizētu tehnisko informāciju;
			2. preces garantijas laiks un piegādes laiks no līguma noslēgšanas dienas.

Uzņēmuma vadītājs (pilnvarotā persona) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vārds, uzvārds, amats)

\_\_\_\_.\_\_\_\_.201\_\_.

**Pielikums Nr. 3**

**Iepirkuma procedūras**

**„Funkcionālo pacientu gultu ar galdiņiem iegāde 25 gab. un atsevišķi pacientu ēdināšanas galdiņu ar paceļamu un regulējamu, rotējošu virsmu iegāde”**

**Identifikācijas Nr. VSIA TOS 2018/35MP**

**FINANŠU PIEDĀVĀJUMA FORMA**

Pretendents:

|  |  |  |
| --- | --- | --- |
| **Nosaukums** | **reģistrācijas nr.** | **adrese** |
|  |  |  |

piedāvā piegādāt Pasūtītājam iepirkuma procedūras **„** **Funkcionālo pacientu gultu ar galdiņiem iegāde 25 gab. un atsevišķi pacientu ēdināšanas galdiņu ar paceļamu un regulējamu, rotējošu virsmu iegāde”** nolikuma un tā Tehniskās specifikācijas prasībām atbilstošu Preci par šādu cenu:

|  |  |  |  |  |
| --- | --- | --- | --- | --- |
| Nr. p. k.  | **Preces nosaukums** | Daudzums | Cena EUR bez PVN par 1 gab.  | Cena EUR bez PVN kopā |
| 1. |  |  |  |  |
| 2. |  |  |  |  |
| **Kopā bez PVN** |  |
| PVN \_\_% |  |
| Kopā ar PVN |  |

Uzņēmuma vadītājs (pilnvarotā persona) (paraksts)

\_\_\_. \_\_\_\_.201\_\_.

**Pielikums Nr. 4**

Iepirkuma procedūras

**„Funkcionālo pacientu gultu ar galdiņiem iegāde 25 gab. un atsevišķi pacientu ēdināšanas galdiņu ar paceļamu un regulējamu, rotējošu virsmu iegāde”**

Identifikācijas Nr. VSIA TOS 2018/35MP

###### Iepirkuma līguma projekts

Rīgā, 2019. gada \_\_\_.\_\_\_\_\_\_

**Valsts sabiedrība ar ierobežotu atbildību “Traumatoloģijas un ortopēdijas slimnīca”**, reģistrācijas Nr. 40003410729, juridiskā adrese - Duntes iela 22, Rīga (turpmāk – Pircējs), tās valdes priekšsēdētājas Anitas Vaivodes un valdes locekļu Ineses Rantiņas un Modra Ciema personā, kuri darbojas pamatojoties uz Statūtiem, no vienas puses, un

 \_\_\_\_\_\_\_\_\_\_\_\_\_\_\_\_\_, reģistrācijas Nr. \_\_\_\_\_\_\_\_\_\_\_\_\_\_, juridiskā adrese - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Pārdevējs), tās \_\_\_\_\_\_\_\_\_\_\_\_\_\_\_\_\_\_\_\_ personā, kurš darbojas pamatojoties uz \_\_\_\_\_\_\_\_\_\_\_\_\_\_\_, no otras puses, abi kopā turpmāk Puses,

pamatojoties uz iepirkuma procedūras “**Funkcionālo pacientu gultu ar galdiņiem iegāde 25 gab. un atsevišķi pacientu ēdināšanas galdiņu ar paceļamu un regulējamu, rotējošu virsmu iegāde**”, identifikācijas Nr. VSIA TOS 2018/35MP, rezultātiem, noslēdz šādu līgumu (turpmāk – Līgums):

1. **Līguma priekšmets**
	1. Līguma priekšmets ir **funkcionālo pacientu gultu ar galdiņiem piegāde 25 gab. un atsevišķi pacientu ēdināšanas galdiņu ar paceļamu un regulējamu, rotējošu virsmu piegāde** (turpmāk tekstā preCES) Pircējam.
	2. Pircējs pasūta un apmaksā, bet Piegādātājs piegādā preces saskaņā ar iepirkuma procedūrā iesniegto Pārdevēja Tehnisko piedāvājumu (1. pielikums) un Finanšu piedāvājumu (2. pielikums), kas ir Līguma neatņemamas sastāvdaļas.
	3. Pārdevējs atbild par piegādātās preces kvalitāti un sedz Pircējam visus pierādītos ar preces neatbilstību kvalitātei saistītos zaudējumus.
	4. Preces piegādes laiks: Pārdevējs piegādā PRECES \_\_\_ (\_\_\_\_) kalendāro dienu laikā no Līguma noslēgšanas dienas.
2. **Līguma summa un samaksas kārtība**
	1. Līguma kopējā summa ir **\_\_\_\_ EUR** (\_\_\_\_\_\_\_\_\_\_\_\_\_\_\_\_\_\_\_\_\_\_\_) bez pievienotās vērtības nodokļa (turpmāk – PVN). PVN nav Līguma priekšmeta daļa, tas tiek maksāts atbilstoši attiecīgajā maksāšanas brīdī normatīvajos aktos noteiktajam.
	2. Līguma 2.1.punktā norādītajā summā ir ietverti visi Pārdevēja izdevumi, kas tam rodas saistībā ar Līguma izpildi, tajā skaitā izdevumi, kas saistīti ar Preces piegādi un garantijas laiku.
	3. Pircējs veic samaksu par piegādāto Preci 45 (četrdesmit piecu) kalendāro dienu laikā pēc Līguma noteikumiem atbilstošas Preces piegādes, uzstādīšanas, rēķina saņemšanas un pieņemšanas – nodošanas akta abpusējas parakstīšanas dienas, pārskaitot rēķinā norādīto naudas summu uz Līgumā norādīto Pārdevēja bankas norēķina kontu.
	4. Pircēja pienākums nav apmaksāt Pārdevēja rēķinu vai segt jebkādas Pārdevēja izmaksas vai zaudējumus par Preces piegādi, kuru Pārdevējs nav veicis un/vai par Līguma prasībām neatbilstošas kvalitātes vai bojātas Preces piegādi.
	5. Samaksa par piegādāto Preci uzskatāma par veiktu ar brīdi, kad Pircējs veicis pārskaitījumu uz Pārdevēja norādīto norēķinu kontu.
3. **Līguma izpildes termiņš, vieta un nosacījumi**
	1. Līgums stājas spēkā ar tā abpusējas parakstīšanas brīdī un ir spēkā līdz pilnīgai Pušu saistību izpildei.
	2. Prece uzskatāma nodota Pircējam no preču pavadzīmes rēķina iesniegšanas dienas. Preču rēķinu no Pircēja puses paraksta Pircēja pilnvarotā persona.
	3. Saņemot pasūtījumu, Pircēja pilnvarotā persona pārbauda piegādāto preču atbilstību pasūtījumam un PREČU rēķinam, kā arī izdara atzīmi uz rēķina par preču pieņemšanu.
	4. Ja Pircējs kāda iemesla dēļ atsakās parakstīt rēķinu par saņemto preci, viņa pienākums ir rakstiski informēt Pārdevēju par atteikuma iemesliem **5 (piecu) darba dienu** laikā no preču rēķina saņemšanas dienas.
	5. **Pircēja pretenzijas par preces daudzumu**:
		1. ja, pieņemot preci, Pircējs atklāj iztrūkumu, bojājumu vai cita veida neatbilstību Līguma nosacījumiem un preču rēķiniem, Pircējs par iztrūkumu vai neatbilstības faktu **5 (piecu) darba dienu** laikā noformē un nosūta Pārdevējam attiecīgu aktu;
		2. Pārdevējs **5 (piecu) darba dienu** laikā pēc Pircēja pretenzijas saņemšanas dienas aizvieto bojātās vai neatbilstošās preces ar jaunām precēm uz sava rēķina.
		3. Pārdevējs ir atbildīgs par visiem transporta un citiem izdevumiem, kuri saistīti ar bojāto vai sajaukto izstrādājumu atpakaļ atgriešanu, kas rodas Pārdevēja valstī, tranzītvalstī vai PIRCĒJA valsts teritorijā.
4. **Līguma grozīšanas kārtība un kārtība, kādā pieļaujama atkāpšanās no līguma**
	1. Līgums stājas spēkā ar tā abpusējas parakstīšanas brīdī un ir spēkā līdz pilnīgai Pušu saistību izpildei.
	2. Pircējam ir tiesības vienpusēji atkāpties no Līguma, 10 (desmit) kalendārās dienas iepriekš rakstiski par to brīdinot Pārdevēju, ja:
		1. Pārdevējs neveic Preces piegādi ilgāk par 10 (desmit) kalendārajām dienām no Līgumā noteiktā piegādes termiņa;
		2. Pārdevējs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
		3. iestājušies apstākļi, kas apgrūtina vai padara neiespējamu Pārdevēja šajā Līgumā noteikto saistību izpildi;
		4. notikusi Pārdevēja likvidācija;
		5. Pārdevējam uzsākta maksātnespējas procedūra vai tiesiskās aizsardzības process;
		6. ja Preces lietošana izraisa izmaiņas, kas var radīt draudus pacienta veselībai un dzīvībai, Preces kvalitātes prasības būtiski atšķiras no tehniskajā piedāvājumā vai Preces instrukcijā norādītajām tās īpašībām. Ja iestājas šajā apakšpunktā minētais un tas tiek konstatēts un tiek sastādīts attiecīgs pamatojums, kas pierāda cēloņsakarību, Pārdevējam ir pienākums atmaksāt Pircējam Preces cenu kā arī pieņemt un aizvest Preci no Pircēja telpām.
	3. Par vienpusēju atkāpšanos no līguma Pircējs Līguma 3.2.punktā noteiktajā termiņā nosūta Pārdevējam rakstisku paziņojumu. Līgums uzskatāms par izbeigtu desmitajā dienā pēc Pircēja rakstiska paziņojuma nosūtīšanas.
	4. Pārdevējs ir tiesīgs vienpusēji atkāpties no Līguma, nosūtot par to rakstisku paziņojumu uz Pircēja juridisko adresi vismaz 10 (desmit) kalendārās dienas iepriekš, ja iestājies kāds no šādiem apstākļiem:
		1. Pircējs 30 (trīsdesmit) kalendārās dienas kavē Līgumā noteikto maksājumu veikšanas termiņu un Pasūtītājs pārkāpumu nenovērš 30 (trīsdesmit) kalendāro dienu laikā no Pārdevēja pretenzijas nosūtīšanas dienas uz Pircēja juridisko adresi;
		2. Pircējam ir uzsākts maksātnespējas process, likvidācija, tā darbība tiek izbeigta vai pārtraukta, vai ir apturēta tā saimnieciskā darbība.
	5. Šī Līguma saistību izbeigšanas gadījumā Pircējs veic pilnu norēķinu un samaksā visus Pārdevēja pamatoti iesniegtos rēķinus par faktiski veikto piegādi līdz līgumsaistību pilnīgai izbeigšanai.
5. **Līdzēju atbildība par līguma nepildīšanu**
	1. Par preces nesavlaicīgu piegādi tiek noteikts **līgumsods 0,1% apmērā** no laikā nepiegādātās preces vērtības par katru nokavēto piegādes dienu.
	2. Par piegādātās preces nesavlaicīgu apmaksu tiek noteikts **līgumsods 0,1% apmērā** no nokavētā maksājuma par katru maksājuma kavējuma dienu.
	3. Līgumsoda samaksa neatbrīvo puses no Līguma izpildes.
	4. Ja kāda no pusēm nepilda vai nepienācīgi pilda šī Līguma noteikumus, otrai pusei ir tiesības pārtraukt šī Līguma darbību, **30 (trīsdesmit) dienas** iepriekš rakstiski paziņojot par to otrai pusei, kā arī ir tiesīga piedzīt no vainīgās puses zaudējumus, kuri radušies no šī Līguma neizpildes.
6. **Garantija**
	1. Preces garantijas laiks ir **\_\_\_ (\_\_\_\_\_\_) mēneši** no Preces pieņemšanas – nodošanas akta abpusējas parakstīšanas dienas.
	2. Pārdevējs apņemas bez maksas novērst jebkuru Preces defektu, ja defekts ir atklāts Preces garantijas laikā.
	3. Preces garantija neattiecas uz preces defektiem, kas radušies:
		1. ekspluatējot Preci neatbilstoši tās ekspluatācijas noteikumiem (ražotāja instrukcijām);
		2. pierādāmu Preces lietotāju nolaidības, nepareizas Preces lietošanas vai apzinātu bojājumu konstatēšanas gadījumā;
		3. neatļautu izmaiņu veikšanas, Pasūtītāja pašrocīgas remontēšanas, neapstiprinātu detaļu lietošanas Precei vai Preces lietošanu tādā veidā, kas ir pretrunā ar Preces ražotāja instrukcijām;
		4. nepārvaramas varas apstākļu rezultātā.
	4. Par jebkuru Preces bojājumu vai darbības traucējumu, kas jānovērš Preces garantijas ietvaros, Pasūtītājs sastāda defektu aktu, kas ir saistošs Pārdevējam, un nekavējoties iesniedz Pārdevējam. Pārdevējam ne vēlāk kā 24 (divdesmit četru) stundu laikā no paziņošanas brīža jāierodas uz abpusēju defektu akta sastādīšanu. Ja Pārdevējs minētajā termiņā neierodas, Pasūtītājs vienpusēji sagatavo Preces defektu aktu, kas ir saistošs Pārdevējam.
	5. Jautājumu par Preces defekta aktā norādītā pamatotību izlemj Pušu pilnvarotie pārstāvji Preču defektu akta sastādīšanas brīdi. Ja Pušu pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Pārdevējs gadījumā, ja tiek konstatēts, ka Preces bojājuma rašanās iemesls nav Pasūtītāja vaina. Ja neatkarīgais eksperts konstatē, ka Preces bojājums radies Pasūtītāja vainas dēļ, neatkarīgā eksperta pakalpojumus apmaksā Pasūtītājs.
	6. Pamatojoties uz Preces defektu aktu, Pārdevējam, ne vēlāk kā 5 (piecu) kalendāro dienu laikā no defektu akta saņemšanas dienas, jānomaina Prece ar jaunu Preci vai jāveic Preces remonts bez papildus samaksas.
	7. Ja Preces bojājums radies Pasūtītāja vainas dēļ, Preces remontu apmaksā Pasūtītājs, iepriekš saskaņojot ar Pārdevēju Preces remonta darbu apjomu, cenu un laiku.
	8. Pārdevējs garantijas laikā veic regulāras bezmaksas Preces pārbaudes un apkopes atbilstoši ražotāja noteiktajam.
7. **Preces kvalitātes prasības**
	1. Piegādātā Prece ir jauna, augstas kvalitātes un tā uzglabāta atbilstoši ražotāja noteiktajām prasībām un instrukcijām par Preces uzglabāšanu.
	2. Pārdevējs garantē, ka piegādātā Prece ir augstas kvalitātes un atbilst Latvijas Republikas normatīvo aktu prasībām.
	3. Prece ir marķēta ar ražotāja firmas zīmi un ar pievienotu informāciju par ekspluatācijas tehniskajiem rādītājiem latviešu valodā, atbilstoši Ministru kabineta 02.08.2005. noteikumiem Nr. 581 “Medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtība” prasībām (CE marķējums).
	4. Pārdevējs garantē, ka Prece atbilst Līguma noteikumiem un ir derīga ekspluatācijai, kā arī to, ka Preces izmantošana, atbilstoši tās uzdevumiem, nenodarīs kaitējumu cilvēka veselībai un dzīvībai.
8. **Nepārvarama vara**
	1. Puses tiek atbrīvotas no atbildības par pilnīgu vai daļēju šajā Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, valsts un pašvaldību institūciju pieņemtie normatīvie akti un norādījumi, kas ir saistoši Pusēm un neviena no Pusēm nav tos iniciējusi, un citi apstākļi, kas neiekļaujas Pušu iespējamās kontroles robežās). Puse var atsaukties uz nepārvaramās varas radītajiem Līguma izpildes šķēršļiem tikai gadījumā, ja pirms tam ir izdarījusi visu iespējamo, lai tos novērstu.
9. **KONFIDENCIALITĀTES NOTEIKUMI**
	1. Puses apņemas ievērot konfidencialitāti, tajā skaitā:
		1. Nodrošināt Līgumā minētās informācijas neizpaušanu, tajā skaitā no jebkuru personu puses, kas piedalās vai ir iesaistītas Līguma izpildē;
		2. Neizpaust masu medijiem nekādu informāciju vai viedokli, ja tas pirms tam tas nav rakstiski saskaņots ar otru pusi;

Aizsargāt, neizplatīt un bez otras puses rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras puses darbību, kas kļuvusi pusei pieejama Līguma izpildes gaitā.

* 1. Pusei bez otras puses rakstveida piekrišanas ir aizliegts publiskot vai jebkādā citā veidā trešajām personām, tajā skaitā, plašsaziņas līdzekļiem, sniegt informāciju vai paust viedokli par Līguma izpildes gaitu. Puses nodrošina, ka to darbinieki ievēro un izpilda minēto nosacījumu.
	2. Puses apņemas ievērot konfidencialitāti un bez otras puses rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu, kurus pirms šā Līguma noslēgšanas puse ir noteikusi kā komercnoslēpumu un attiecīgi par to pirms Līguma noslēgšanas ir informējusi otru pusi.
	3. Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru, pusēm vienojoties, ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija.
	4. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas normatīvajos aktos.
	5. Puses vienojas, ka konfidencialitātes noteikumu neievērošana ir Līguma pārkāpums, kas cietušajai pusei dod tiesības prasīt no vainīgās puses konfidencialitātes noteikumu neievērošanas rezultātā radušos zaudējumu atlīdzināšanu.
	6. Šī Līguma nodaļas noteikumiem nav laika ierobežojuma un uz to neattiecas Līguma darbības termiņš.
1. **Pārējie nosacījumi**
	1. Līgumā vai tā pielikumos ietvertie nosacījumi var tikt grozīti vai papildināti tikai abiem līdzējiem, vai to pilnvarotiem pārstāvjiem parakstot papildus vienošanos. puses saziņa sakarā ar šī Līguma izpildi notiek rakstveidā.
	2. Par jautājumiem, kuri nav atrunāti šajā Līgumā, puses vadās, saskaņā ar LR normatīvajiem aktiem.
	3. pušu domstarpības, kas saistītas ar Līguma izpildi, tiek risinātas vienošanās ceļā. Vienošanās tiek noformēta tikai rakstiski. Gadījumā, ja puses nevienojas, tad strīdu nodod izskatīšanai tiesā Latvijas Republikas normatīvajos aktos paredzētajā kārtībā.
	4. Ja Līguma darbības laikā notiek pušu reorganizācija vai likvidācija, tā tiesības un pienākumus realizē tiesību un saistību pārņēmējs.
	5. Pārdevējs nenodod Līguma saistību izpildi trešajai personai bez Pircēja iepriekšējas rakstiskas piekrišanas.
	6. Pilnvarotās personas šī Līguma saistību izpildīšanā:
		1. No PIRCĒJA puses: \_\_\_\_\_ \_\_\_\_\_\_ tālr.\_\_\_\_\_\_\_, fakss \_\_\_\_\_\_\_\_.
		2. No PĀRDEVĒJA puses: \_\_\_\_\_ \_\_\_\_\_\_ tālr.\_\_\_\_\_\_\_, fakss \_\_\_\_\_\_\_\_.
	7. Juridiskās puses vai bankas rekvizītu maiņas gadījuma, pušu pienākums ir **7 (septiņu)** darba dienu laikā paziņot par to otrai pusei.
	8. Līgums sagatavots latviešu valodā 2 (divos) eksemplāros uz \_\_ lapām.
	9. Līgumam ir 2 (divi) pielikumi, kas ir šī Līguma neatņemamas sastāvdaļas:
		1. 1. pielikums – PĀRDEVĒJA iesniegtais Tehniskais piedāvājums uz \_\_ (\_\_\_\_\_) lapām;
		2. 2. pielikums – PĀRDEVĒJA iesniegtais Finanšu piedāvājums uz \_ (\_\_\_\_\_) lapas;
	10. Līguma viens eksemplārs atrodas pie Pircēja, bet otrs pie Pārdevēja, un abiem eksemplāriem ir vienāds juridiskais spēks.
2. **Pušu paraksti un juridiskās adreses**

|  |  |
| --- | --- |
| **Pircējs:**Valsts sabiedrība ar ierobežotu atbildību “Traumatoloģijas un ortopēdijas slimnīca”Reģ. Nr. 40003410729Duntes iela 22, Rīga, LV-1005AS „Swedbank”Konta Nr. LV92HABA0551009437916Kods: HABALV22Tālrunis 67399300, fakss 67392348 | **Pārdevējs:** |
| *valdes priekšsēdētāja:*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Anita Vaivode*valdes locekļi:*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Inese Rantiņa\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Modris Ciems |  \_\_\_\_\_\_\_\_\_\_\_\_\_\_\_\_\_\_\_\_\_\_   |

1. <https://www.iub.gov.lv/sites/default/files/upload/skaidrojums_mazajie_videjie_uzn.pdf> [↑](#footnote-ref-1)